Kvennalandslið Íslands í handbolta mætir Tyrklandi í undankeppni Evrópumótsins í dag. Sigri Ísland í leiknum í dag styrkist staða liðsins í riðlinum og landsliðsþjálfarinn er bjartsýnn.
Ísland hefur leikið tvo leiki í riðlinum; tapaði gegn Svíþjóð í fyrsta leiknum og lagði svo Serbíu. Tvö efstu lið riðilsins komast í lokakeppni EM, sem verður í Slóveníu, Norður-Makedóníu og Svartfjallalandi í nóvember. Sigur gegn Tyrklandi í dag og aftur hér á Íslandi á sunnudag kemur íslenska liðinu í góða stöðu fyrir lokaleikina tvo í apríl.
Sagði Rut Jónsdóttir, fyrirliði. Arnar Pétursson, landsliðsþjálfari, telur möguleika íslenska liðsins í leiknum í dag góðan. Tyrkneska liðið sé þó sýnd veiði en ekki gefin.
Íslenska liðið hefur verið á góðri siglingu undanfarin misseri, og sigurinn á Serbíu í haust var til merkis um það. Rut vonast til að íslenska liðið haldi áfram að taka framfaraskref.
Leikur Tyrklands og Íslands er í Kastamonu í Tyrklandi klukkan fjögur í dag og verður sýndur beint á RÚV. Upphitun hefst í EM-stofunni þegar klukkuna vantar 20 mínútur í fjögur.
Rússneski stórmeistarinn í skák, Alexander Grischuk, fordæmdi árásir Rússlands á Úkraínu á blaðamannafundi fyrir Grand Prix mót Alþjóða skáksambandsins í Serbíu í gær. Hann sagði að honum þætti það algjörlega rangt sem her þjóðar hans væri að gera í Úkraínu og að hann óskaði þess að innrás Rússa lyki strax. Grischuk er í 10. sæti heimslistans í skák. Hann var um skeið kvæntur úkraínska stórmeistaranum Nataliu Zhukovu og er nú kvæntur stórmeistaranum Katerynu Lagno sem er fædd í Úkraínu og var með úkraínskt ríkisfang til 2014 þegar hún tók upp rússneskt ríkisfang.

Kvennalandslið Íslands í handbolta mætir Tyrklandi í undankeppni Evrópumótsins í dag. Landsliðsþjálfarinn telur ágætar líkur á sigri. 